Deployment package

## WEB1100 Gruppe 10

# Utviklere

Endre Kvam

Adrian Joachin

Vegard (valgte å avslutte skolegangen i slutten av Oktober)

# Prosjektbeskrivelse

Vi har laget en nettside for firmaet Volvo. Nettsiden viser brukeren Volvos nyeste personbiler som er til salgs. Vi har laget et enkelt og oversiktlig nettsted der brukeren kan se produktene våre og deres priser. Vi har lagt til skjema under produktene som viser modellnavn, biltype, hvilket drivstoff bilene bruker, hvor mange seter de har og drivverk. Kundene kan trykke på bildene av bilene, og blir da videresendt til Volvos offisielle nettsted med informasjon om bilen. Vi har også en egen side med slideshow og bilder av Volvos biler.

Vi har en side som viser informasjon om oss og våre verdier. Her kan kundene lese om vår visjon om trygghet og bærekraft i våre produkter.

Vi har også nettside for brukere som ønsker å jobbe i Volvo. Der ligger informasjon om vårt arbeidssted og link til Volvos offisielle nettsider. Vår «kontakt»-side viser til Volvos FAQ (Frequently Asked Questions) side. Her har vi også lagt til linker til mail, Instagram og telefonnummer.

Til slutt har vi en skjemaside der brukeren kan abonnere på månedlige nyhetsblad. Brukeren fyller inn skjemaet selv og får melding om informasjonen er godkjent eller ikke.

# Web design

## Design

Vi har designet nettstedet på en veldig enkel måte. Vi har gått for et mørkt tema, med lys tekst for å ha god kontrast og økt lesbarhet. Vi har samme stil på hver side, med grå/mørk bakgrunn. Vi har designet navigasjonsbaren slik at brukeren enkelt kan finne frem til hvilken side de vil til. Nettstedet skal fremstå moderne og forenklet. Nettstedet er også designet med mobile enheter i fokus, der sidene skalerer korrekt og lesbarheten er god på både datamaskiner og mobile enheter som nettbrett og mobiltelefoner.

## Arbeidsmetodikk

Vår arbeidsmetodikk har bestått av en slags hybrid av Kanban og Waterfall. Vi startet med å velge hvilken type firma vi skulle lage nettsted om. Deretter valgte vi oss hvilke nettsider vi ville lage i HTML. Vi satt ingen tidsfrist på oss selv, annet enn det måtte være ferdig før innlevering. Etter at HTML-sidene begynte å ta form, startet vi å bygge en felles CSS-fil, slik at nettsidene våres beholdt samme stil. Til slutt skrev vi JavaScript-filene for å få funksjonalitet på nettstedet. Vi har hele tiden gått tilbake og jobbet med eldre filer for å få laget et bra produkt som kan brukes på flere forskjellige enheter og i forskjellige nettlesere. Vi testet sidene i Google Chrome, Firefox, Microsoft Edge og Opera.

# Teknologi brukt for implementasjon

Nettsiden er skrevet i HTML i Sublime Text og Visual Studio. Vi har generelt hatt ansvar for våre egne HTML-dokumenter, og brukt en felles CSS-fil. Selv om vi har laget våre egne HTML-filer, har vi også hjulpet hverandre mye. Det har vært et godt samarbeid gjennom hele oppgaven. Vi har laget tre JavaScript-filer som brukes til dropdown-meny for mobil, slideshow og validering av skjema.